
ZMLUVA o DIELO
(ďalej len „Zmluva“)

uzavretá v zmysle ustanovení § 536  a nasl. zákona č. 513/1991 Zb. Obchodný zákonník v znení neskorších predpisov

 (ďalej len „Obchodný zákonník“):
(1) Univerzita Komenského v Bratislave 
Šafárikovo nám. 6 

814 99 Bratislava
Súčasť:

Univerzita Komenského v Bratislave

Fakulta sociálnych a ekonomických vied
 Mlynské luhy 4, 821 05 Bratislava  
IČO: 00397865 
Štatutárny orgán: prof. JUDr. PhDr. Lucia Mokrá, PhD., dekanka 
(ďalej len „objednávateľ“)
a
(2) Meno:    
Bydlisko:  
Dátum narodenia:  
Číslo OP:
            Číslo účtu (IBAN, SWIFT):  
(ďalej len „zhotoviteľ“).

Článok I

Predmet zmluvy
1.1. Predmetom tejto zmluvy je ....................................(ďalej len dielo). 
1.2. Zhotoviteľ vyhotoví dielo podľa požiadaviek objednávateľa. 

1.3. Objednávateľ sa zaväzuje od zhotoviteľa dielo prevziať a zaplatiť mu dohodnutú kúpnu cenu.

Článok II

Čas a miesto plnenia
2.1. Zhotoviteľ dodá objednávateľovi dielo podľa článku I tejto zmluvy v dohodnutom termíne, t.j. do ....................... do sídla objednávateľa na Mlynských luhoch č. 4 v Bratislave.
2.2. Dielo nie je možné dodať v častiach. 

Článok III

Cena

3.1. Cena diela je stanovená zmluvne. Cena je stanovená ako cena za zhotovenie diela, v Eurách.

3.2. Cena za dielo podľa bodu 1.1. tejto zmluvy je dohodnutá vo výške ..................... EUR (slovom: ..................). 

3.3. Cena je stanovená brutto. 

Článok IV

Platobné podmienky a dohoda o nevyberaní zrážkovej dane
4.1. Zhotoviteľ nie je oprávnený požadovať cenu za čiastkové plnenie.

4.2. Úhrada za realizované a odovzdané dielo bude vykonaná jednorázovo, bezhotovostným platobným stykom na základe predloženého a odsúhlaseného preberacieho protokolu, ktorým zhotoviteľ odovzdá a objednávateľ potvrdí skutočnú realizáciu diela. 
4.3. Objednávateľ a zhotoviteľ sa dohodli, že objednávateľ pri úhrade ceny za dielo podľa čl. III tejto Zmluvy o dielo nevyberie daň z príjmu vyberanú zrážkovou daňou (t.j. uplatní sa postup podľa § 43 ods. 14 Zákona o dani z príjmov č. 595/2013 Z.z.).
Článok V

Záručná doba a zodpovednosť za vady
5.1. Zhotoviteľ poskytuje na dielo záruku 24 mesiacov odo dňa jeho dodania. Za deň dodania sa považuje deň potvrdenia prevzatia diela podľa článku 4.2. 
5.2. Objednávateľ je povinný skontrolovať dielo. Zmluvné strany sa dohodli pre prípad vady predmetu plnenia, že počas záručnej doby má objednávateľ právo a zhotoviteľ povinnosť bezplatného odstránenia vady.

5.3. Objednávateľ sa zaväzuje, že prípadnú reklamáciu vady predmetu plnenia uplatní bezodkladne po jej zistení písomnou formou. Termín odstránenia vád sa dohodne písomnou formou.

Článok VI

Prechod vlastníckeho práva


6.1. Objednávateľ nadobúda vlastnícke právo k dielu jeho prevzatím. 

Článok VII

Zánik zmluvného vzťahu

7.1. Zmluva sa uzatvára na dobu určitú od .................... do ................... Zmluva zaniká uplynutím doby, na ktorú bola uzavretá.
7.2. Zmluva môže zaniknúť aj dohodou, výpoveďou alebo odstúpením od zmluvy. Výpoveď musí byť písomná, doručená druhej zmluvnej strane. Výpovedná lehota je jeden mesiac a začína plynúť 1. dňom mesiaca nasledujúceho po doručení výpovede. 

7.3. Odstúpenie od zmluvy je možné len pri podstatnom porušení zmluvy, za ktoré sa považuje nedodržanie termínov zhotovenia diela, nedodržanie dohodnutých termínov na odstránenie vady alebo splatnosti nárokovanej sumy.  

Článok VIII

Záverečné ustanovenia
8.1. Táto zmluva je vyhotovená v dvoch vyhotoveniach, z ktorých jedno obdrží objednávateľ a druhé zhotoviteľ. Na akékoľvek obmeny a doplnky tejto zmluvy sa vyžaduje písomná forma. 
8.2. Ak nie je v tejto zmluve výslovne uvedené inak, práva a povinnosti zmluvných strán, sa riadia  ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne platných predpisov platných na území SR.
8.3. Táto zmluva nadobúda platnosť dňom jej podpisu zmluvnými stranami a účinnosť najskôr deň nasledujúci po dni jej zverejnenia v Centrálnom registri zmlúv vedenom Úradom vlády Slovenskej republiky.
8.4. Zhotoviteľ podpisom tejto zmluvy dáva súhlas so zverejnením zmluvy v Centrálnom registri zmlúv v plnom rozsahu. 

8.5. Pokiaľ ktorékoľvek ustanovenie tejto zmluvy je alebo sa stane v akomkoľvek smere nezákonným, neplatným alebo nevykonateľným, nie je tým dotknutá ani oslabená zákonnosť a vykonateľnosť zostávajúcich ustanovení tejto zmluvy. Zmluvné strany sa týmto zaväzujú, že akékoľvek nezákonné, neplatné alebo nevykonateľné ustanovenie tejto zmluvy nahradia novým ustanovením, ktoré bude svojim významom čo najbližšie príslušnému nezákonnému, neplatnému alebo nevykonateľnému ustanoveniu.
8.6. Zmluvné strany vyhlasujú, že zmluvné prejavy sú im dostatočne zrozumiteľné a určité, ich zmluvná voľnosť nie je ničím obmedzená a právny úkon je urobený v predpísanej forme.

V Bratislave, dňa ..................





V Bratislave, dňa 
Objednávateľ: 






Zhotoviteľ:












______________________________




______________________________
prof. JUDr. PhDr. Lucia Mokrá, PhD. 





 
